b"\n_START_ARTICLE_\nCementiri dels Reis\n_START_SECTION_\nHist\xc3\xb2ria\n_START_PARAGRAPH_\nEl 1469 es construeix l'hospital dels empestats de la ciutat de Ginebra per lluitar contra les epid\xc3\xa8mies successives de pesta negra al que llavors era un barri d'hortes dels afores. Pel que fa al cementiri contigu, es cre\xc3\xa0 l'any 1482 per acollir-hi les v\xc3\xadctimes de la malaltia._NEWLINE_El cementiri deu el seu nom extraoficial de \xc2\xabcementiri dels Reis\xc2\xbb pel carrer on es troba. Aquest s'anomena aix\xc3\xad en refer\xc3\xa8ncia al \xc2\xabrei\xc2\xbb dels arcabussos de la ciutat, el terreny d'entrenament del qual es trobava al barri, el t\xc3\xadtol de \xc2\xabrei\xc2\xbb va ser donat entre el 1509 i 1847 al competidor que aconseguia el millor tir en el moment del concurs anual._NEWLINE_La ciutat de Ginebra passa a posseir el cementiri protestant de Plainpalais el 1869. Llavors \xc3\xa9s gestionat per l'Hospital general de Ginebra. Fins al 1876, nom\xc3\xa9s els protestants hi s\xc3\xb3n amortallats. Des de 1883, el cementiri est\xc3\xa0 tancat pels enterraments ordinaris i reservat a les persones a que han adquirit una concessi\xc3\xb3. El preu de la concessi\xc3\xb3 hi \xc3\xa9s m\xc3\xa9s elevat que en els altres cementiris, el nombre d'enterraments disminueix i el costum de enterrar-hi els consellers d'Estat, els consellers administratius o d'altres personalitats s'instal\xc2\xb7la a poc a poc. Al voltant de 1945 s'hi efectuen algunes modificacions i l'indret actualment s'assembla a un parc.\n_START_SECTION_\nPersonalitats\n_START_PARAGRAPH_\nEl dret a descansar al cementiri dels Reis \xc3\xa9s estrictament limitat. De fet, segons l'article 30, apartat 3,_NEWLINE_del pagament dels cementiris de la ciutat de Ginebra, sols els \xc2\xabmagistrats i les personalitats destacades, que hagin contribu\xc3\xaft, per la seva vida i la seva activitat, a l'esplendor de Ginebra\xc2\xbb poden pretendre a una concessi\xc3\xb3 la demanda de la qual ha de ser feta al Consell administratiu. Veure la llista dels difunts del Cementiri dels Reis a Wikisource._NEWLINE_El cementiri t\xc3\xa9 m\xc3\xa9s de 300 tombes. Entre les personalitats enterrades hi ha: Jean Cauvin, Johann Gottlieb Fichte, Georg Wilhelm Friedrich Hegel, Jean Piaget, Jorge Luis Borges i Jeanne Hersch."